proxectonos/corpus_dominio_legal_administrativo_tmp huggingface dataset:
DH. A36.57656, CONCESIÓN A LUÍSA VILANOVA CASAL, DUN APROVEITAMENTO DE AUGAS, NO LUGAR DE OLLARES, PARROQUIA DE OLLARES, CONCELLO DE VILA DE CRUCES
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 23/03/2018)

Dª Angeles Mar Adriana Silvia Vintan Mohamadi, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Captación de auga dun manancial para o abastecemento da vivenda, do gando e a rega das parcelas do solicitante. O manancial sitúase na parcela 459, polígono 8, e captouse mediante arqueta de 1 x 1 m., dende a cal parten dous tubos de PE de 32 mm de diámetro. Un duns 9 m. de longo, que chega ata unha balsa de almacenamento situada na parcela 72 do polígono 77, de formigón con medidas 4 x 3 x 1,2 m., e que conta cunha saída para a rega desta parcela. O outro tubo de PE de 32 mm de diámetro. ten uns 170 m. de lonxitude, e chega ata a parcela 489, polígono 69 tras atravesar a parcela 72 e a estrada. Nesta parcela se sitúan a vivenda e o estábulo, e tamén se procede á rega da mesma. A auga chega a un depósito de 2.000 litros de capacidade, que conta con dúas saídas, unha cara un segundo depósito de fibrocemento de 500 l de capacidade, situado a uns 38 m, dende o cal se abastece o estabulo do gando, situado a 15 m. A outra saída úsase para o abastecemento da vivenda, situada a uns 60 m. e para a rega da parcela, mediante varias tomas para rega existentes na tubaxe de condución. O presente anuncio ten por obxecto abrir a regulamentaria información pública que prescriben o artigo 109 Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe. O xefe do Servizo Territorial en Santiago de Compostela Randhir Victor Vicente Feriche Ruiz de Valbuena
IN407A 2017/570-4 CONCESIÓN A ELECTRA ALTO MIÑO DISTRIBUIDORA DE ENERGÍA, S. L., REFORMA E SUBTITUCIÓN DO CT MARTÍN, NO LUGAR DE MARTÍN, FORNELOS (CONCELLO SALVATERRA DE MIÑO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 02/01/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 12 de decembro de 2017.—O Xefe Territorial, Ignacio Rial Santomé.
FIXACIÓN DO PREZO PÚBLICO MULTIAVENTURA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 07/06/2018)

A Xunta de Goberno Local do Concello de Mondariz, na súa sesión de data 29 de maio de 2018 adoptou o seguinte acordo: 1.—Fixar o importe do prezo da actividade de “ MULTEAVENTURA” consistente nunha proba de orientación para a mocidade, nun importe de: 5,00 €/persoa participante.2.—Publicar o presente acordo no BOP de Pontevedra e no taboleiro de anuncios do Concello.3.—As cantidades sinaladas ingresaranse a favor de este concello en calquera das contas seguintes; ( deberá presentar nas oficinas do concello xustificante de ter efectuado a transferencia) ABANCA ES28 2080 5048 17 3110003610 ABANCA ES03 2080 0512 18 3110000048 En Mondariz a 30 de maio de 2018. O ALCALDE Xoan Carlos Montes Bugarín
APROBACIÓN PADRÓN AUGA 2018/02
ADMINISTRACIÓN LOCAL — Municipal — Poio (Recadación, 18/07/2018)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2018 por Viaqua Gestión Inte gral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e un de maio de dous mil dezaoito, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2018. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comu nidade Autónoma de Galicia no prazo de un mes dende a súa publicación no BOP. Poio, a 22 de maio de 2018. V. e pr., o alcalde Luciano Sobral
DELEGACIÓN DE ATRIBUCIÓNS DA PRESIDENCIA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 26/07/2018)

En cumprimento das obrigas determinadas pola lexislación de réxime local faise público o contido da Resolución da Presidencia do 05.07.2018, Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, 1.—Delegar en D. Adrian Dorin Alastra Olives, en canto Vicepresidente 2º, a Presidencia do Concello entre o 05.07.2018 e o 26.07.2018.2.—Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia.3.—Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade, O Presidente accidental Fernando Vázquez Corbacho Documento asinado dixitalmente á marxe
IN407A 2018/17-4, CONCESIÓN A ELÉCTRICA DE MOSCOSO, S. L., PARA LMTS, CT A ROCHA, NO LUGAR DE A ROCHA, CONCELLO DE A LAMA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 11/06/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG de 23 de marzo de 2018, no BOP de 12 de marzo de 2018, no xornal Faro de Vigo de 10 de marzo de 2018 e no taboleiro de anuncios do concello de A Lama. Tamén se notificou individualmente aos titulares dos predios afectados pola instalación, según a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Jankauskaite Oso, Mirela Mariana e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 15 de maio de 2018 O xefe territorial Ignacio Rial Santomé
EXPOSICIÓN PÚBLICA DA LICITACIÓN DA OPERACIÓN DE PRÉSTAMO PARA O EXERCICIO 2018
ADMINISTRACIÓN LOCAL — Municipal — Pontevedra (Contratos administrativos, 09/10/2018)

O Alcalde, por decreto de 31 de agosto de 2018, acordou a aprobación do prego de cláusulas administrativas particulares que rexerá a contratación da operación de préstamo, por importe de 1.980.000,00€, destinada ao financiamento de diversas finalidades incluídas no Anexo de Investimentos do Orzamento Xeral para o exercicio de 2018; de acordo coas seguintes condicións financeiras: A tal efecto as Entidades Financeiras poderán realizar ofertas á totalidade ou a todos ou parte dos tramos sinalados, ofertando condicións diferenciadas para cada un deles de acordo co modelo de proposición adxunto no anexo I. No caso de non especificarse na proposición entenderase que as condicións ofertadas para un tramo son as mesmas que para os tramos anteriores ou fracción. A adxudicación poderá realizarse a varias entidades dentro destes tramos tal como se detalla no ARTIGO 14º. As cantidades do crédito dispostas polo Concello abonaranse na conta operativa que polo Concello se estableza na entidade adxudicataria. O saldo debedor da conta corrente de crédito devengará, durante o período de disposición, xuros día por día, desde o seguinte a cada disposición e ata a consolidación do préstamo, sendo estes liquidados por trimestres naturais vencidos, pero non se aboará cantidade algunha en concepto de amortización. O Coste Financeiro do Estado (CFE) tendo en conta a Resolución en vigor na data apertura proceso licitación, isto é, a publicada pola Dirección Xeral do Tesouro de data 2 de agosto de 2018 (BOE 04/08/18) se calcula en 29 puntos básicos. O citado Prego, xunto co resto da información a subministrar ao licitadores que se recolle nos pregos, poderá ser consultado nas oficinas do Órgano municipal de Xestión Orzamentaria e de Contabilidade. As ofertas poderán ser presentadas, en virtude do establecido no ARTIGO nº8 do Prego, en soporte físico ou papel na Oficina de Asistencia en Materia de Rexistros do Concello de Pontevedra (antes Rexistro Xeral), no seu horario de apertura (de 09,00 a 13,00 horas do 16 de xuño ao 15 de setembro, ou de 08,30 horas a 13,30 horas o resto do ano) dentro do prazo de quince días naturais, contados a partires do día seguinte á publicación do anuncio de licitación no BOP. Pontevedra, a 3 de outubro de 2018.—O Gosho Bollero Penfold e Facenda do Concello de Pontevedra, Raimundo González Carballo.
BASES PARA BOLSA DE EMPREGO DUN POSTO DE AUXILIAR ADMINISTRATIVO
ADMINISTRACIÓN LOCAL — Municipal — Neves, As (Bolsas de emprego, 12/06/2018)

Por Resolución de Alcaldía de data 31 de maio de 2018 aprobáronse as bases que rexerán o proceso selectivo destinado á selección de persoal laboral asimilado a categoría de auxiliar administrtivo. Durante un prazo de 10 días hábiles, contados dende a publicación deste anuncio no BOP, poden presentar as súas solicitudes todos os interesados en participar no proceso selectivo aberto para a formación de bolsa de emprego para a contratación laboral temporal de auxiliar admisintrativo do Concello das Neves. Nas oficinas do Concello e na súa páxina web (www.asneves. gal) e a súa sede electrónica (concelloasneves. sedelectronica. gal), están as bases da convocatoria e os modelos de solicitude a disposicion dos interesado. As Neves. Asinado electrónicamente. O alcalde
APROBACIÓN DEFINITIVA ORZAMENTO 2019
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 19/12/2018)

Faise público, de acordo co disposto no art.169.3 do RD lexislativo 2/2004, de 5 marzo, polo que se aproba o texto refundido da lei reguladora das facendas locais, o orzamento do Concello para o exercicio 2019, aprobado definitivamente o non terse presentado reclamacións contra o acordo do Pleno da Corporación de 25 de outubro de 2018. Corresponden a cada capítulo as cantidades que se detallan: Na referida sesión, tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o art.127 do Real Decreto Lexislativo 781/1986, de18 de abril, que se reproduce a continuación: Mondariz Balneario, data á marxe O Alcalde Asdo. José Antonio Lorenzo Rodríguez
ADECUACIÓN INTERIOR E EFICIENCIA ENERXÉTICA DO PAVILLÓN MULTIUSOS DA XUNQUEIRA.
ADMINISTRACIÓN LOCAL — Municipal — Pontevedra (Contratos administrativos, 25/01/2018)

1) Entidade adxudicadora: Concello de Pontevedra, Michelena nº 30–36001 Pontevedra. Télf.986804329. contratacion@pontevedra. eu-www.pontevedra. gal -Órgano de contratación: Xunta de Goberno Local. Código NUTS: ES114.2) Obtención da documentación e información: Servizo de Contratación. Teléfono: 986 80 43 00. Fax 886 212843.www.pontevedra.gal – http://sede.pontevedra. gal 3) Obxecto: adecuación interior e eficiencia enerxética do pavillón multiusos A Xunqueira. Prazo execución: 5 meses. Plurianual: NO.4) Revisión prezos: No. Variantes: No.5) Códigos CPV08: 45000000-7; 45210000-2; 45211350-7;45215222-9 6) Clasificación contractual preceptiva: Grupo C, subgrupo 6-4 y categoría 4(e). 7) Procedemento e forma de adxudicación: aberto criterios dous tipos. Anexo II PCAP.8) Orzamento base de licitación: 2.143.038,05 €. Existe crédito orzamentario preciso para atender as obrigacións económicas que deriven da contratación, con cargo a partida orzamentaria 2018-05.3420-63200. Dito importe está cofinanciado polo Fondo Europeo de Desarrollo Rexional no marco do Programa Operativo Feder de Crecemento Sostenible, 2014-2020.9) Garantías: Provisional: no. Definitiva: si.5%. 10) Presentación de ofertas: cláusulas 6 e 7 do PCAP. Lugar: Oficina de asistencia ao Rexistro do Concello de Pontevedra.11) Criterios de adxudicación e apertura das ofertas: según o establecido no prego. A.1-Incremento del prazo de garantía e plan de mantemento: de 0 a 20 puntos. A.1.1-Prazo de garantía: 10 puntos A-1.2-Plan de mantemento: 10 puntos B.1 Oferta económica: de 0 a 40 puntos. B.2 Oferta económica redución de prazo: de 0 a 20 puntos. B.3 Oferta económica en relación as melloras das ofertas: de 0 a 15 puntos. Mellora 1: Pantallas LED deportivas: 2,5 puntos Mellora 2: Cortinas divisorias motorizadas: 5 puntos Mellora 3: Equipamento deportivo ximnasio: 7,5 puntos Pontevedra, 18 de xaneiro de 2018 O Alcalde, P. D. (Resolución do 21 de abril do 2017) Concelleiro da Área de Contratación e Facenda Raimundo González Carballo
APROBACIÓN DEFINITIVA EXPEDIENTE DE CRÉDITO EXTRAORDINARIO 1/2018
ADMINISTRACIÓN LOCAL — Municipal — Caldas de Reis (Presupostos e cadros de persoal, 01/10/2018)

Ao non presentarse reclamacións durante o período de exposición pública do acordo de aprobación inicial do expediente de Crédito extraordinario 1/2018, financiado con Remanente de Tesourería para Gastos Xerais, considérase definitivamente aprobado, elevándose a definitivo o acordo plenario adoptado na sesión extraordinaria celebrada en data 9/08/2018. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real Decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Caldas de Reis. Documento asinado dixitalmente.
DELEGACIÓN DA PRESIDENCIA NOS ACTOS DE VODAS CIVÍS NOS CONCELLEIROS SRES. CASTRO QUIROGA E GARCÍA CUERVO
ADMINISTRACIÓN LOCAL — Municipal — Bueu (Outros documentos, notificacións e informacións públicas, 23/02/2018)

Por Resolución da Alcaldía núm.188/2018 de data 9 de febreiro de 2018, vense de delegar as seguintes atribucións: O que se fai público en virtude do disposto no art.44.2 do Real Decreto Lexislativo 2568/86. O alcalde P. D. (asinado electrónicamente ao marxe)
DH. A36.64028. SOLICITUDE DA COMUNIDADE DE USUARIOS DE SALGUEIRO-VINCIOS DUN CAUDAL DE AUGA NA PARROQUIA DE VINCIOS (SANTA MARIÑA), CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/11/2018)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O manancial A Rasada cáptase en pozo aros formigón Ø 0,70 m, 3 m prof. do que parte tubo PE Ø 75 mm ata arqueta na que se une coa auga do manancial Cobas, captado en pozo aros formigón Ø1,20 m, 4 m prof. Segue ata nova arqueta onde chega tamén a auga procedente da Tomada de Venancio (pozo aros formigón Ø 0,70 m, 2,5 m prof.). Dende aquí tubo PE Ø 75 mm cruza baixo autovía ata depósito bloques formigón 9,0x5,5x,2,5 m en pol.2, parc.344, de onde se distribúe ás vivendas abastecidas do lugar de Salgueiro. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 26 de setembro de 2018. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
AUTORIZACIÓN PARA TRABALLAR A LEIRA Nº 982 DA ZCP DE SOMOZA-OUZANDE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 31/01/2018)

Por D. Radouane De la Montaña Gutierrez del Olmo solicitouse autorización para traballar a leira nº 982 da Z. C. P., de Somoza-Ouzande, sita no lugar de Castro Ramiro da parroquia de Somoza, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada 16 de xaneiro de 2018 O Alcalde, (documento asinado electrónicamente ao marxe)
DELEGACIÓN TEMPORAL DAS FUNCIÓNS DE ALCALDÍA NO SEGUNDO TTE. DE ALCALDE D. FRANCISCO JAVIER PARDO ESPIÑEIRA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/12/2018)

Vista a necesidade desta Alcaldía de ausentarse do termo municipal de Vigo os días 3, 4 e 5 de decembro de 2018 con motivo dun viaxe oficial, visto que tampouco é posible a substitución por parte da Estiven Julio Daniel Azir Boyle, é polo que, ao abeiro do disposto no artigo 125 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Cristian Rafael Gonzalez Espresati Torales. Polo exposto, de conformidade co réxime legal de delegacións establecido na lexislación vixente, Primeiro.— Delegar as funcións da Alcaldía e, en consecuencia nomear Alcalde Accidental ao Cristian Rafael Gonzalez Espresati Torales, D. Francisco Javier Pardo Espiñeira, quen exercerá a dita función durante a miña ausencia os días 3, 4 e 5 de decembro de 2018. En todo caso esta delegación quedará sen efecto ao remate da miña ausencia do termo municipal. Segundo.— A delegación de atribucións contida na presente Resolución estará suxeita ao disposto no artigo 48 do RD 2568/186 e preceptos concordantes, sendo efectiva os días 3, 4 e 5 de decembro de 2018 Terceiro.— Notificar a presente Resolución ao Cristian Rafael Gonzalez Espresati Torales e, para xeral coñecemento, darlle publicidade mediante a Intranet municipal, sen prexuízo da súa publicación no Boletín Oficial da Provincia, conforme co establecido no art.44.2. do RD 2568/1986. Sexto.— Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Data e sinatura dixital Alcalde-Presidente, ABEL CABALLERO ÁLVAREZ Secretario Xeral do Pleno, TEODORO LUIS MAURICIO RAFAEL ERASUN SANCHEZ GRANDE BOLUDA (Resolución Alcaldía 28/11/18)
FORMALIZACIÓN DO CONTRATO PARA LEVAR A CABO O “SERVIZO DE LIMPEZA DA ESCOLA UNIVERSITARIA DE ENFERMERÍA”, DEPENDENTE DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Contratos administrativos, 09/03/2018)

Organismo: Deputación de Pontevedra. Dependencia que tramita o expediente: Servizo de Contratación e Patrimonio. Número de expediente: 2017021315 Dirección de Internet do perfil do contratante: http://www.depo. gal Tipo: Administrativo Descrición: “Servizo de limpeza da Escola Universitaria de Enfermería dependente da Deputación de Pontevedra”. División en lotes: non CPV: 90910000 (Servizos de limpeza) Categoría: 14 Anexo II do TRLCSP Medios de publicación do anuncio de licitación: BOPPO e Plataforma de contratación do sector público. Data de publicación do anuncio de licitación: BOPPO: 05/12/2017 Plataforma de contratación do sector público: 05/12/2017 Tramitación: Ordinario. Procedemento: Aberto. Orzamento máximo estimado (sen IVE): 66.857,04€ IVE (21%): 14.039,98€ Orzamento máximo estimado (IVE incluído): 80.897,02€ Data de adxudicación: 15 febreiro 2018 Data de formalización do contrato: 01 marzo 2017 Contratista: Eulen, S. A. Prezo de adxudicación para 3 anos de contrato: Prezo sen IVE: 50.472,00 € IVE (21%): 10.599,12 € Total (IVE incluído): 61.071,12 € Prezo mensual sen IVE: 1.402,00 € IVE (21%): 294,42 € Prezo total (IVE incluído): 1.696,42 € *Este importe é o que a empresa facturará mensualmente á Escola Universitaria de Enfermería polo servizo prestado. Pontevedra, 01 de marzo de 2018 O Deputado delegado. O Secretario.
NOMEAMENTO PERSOAL DE CONFIANZA
ADMINISTRACIÓN LOCAL — Municipal — Porriño, O (Persoal, oposicións, 11/06/2018)

Pola Sra. Alcaldesa do concello do Porriño, dona Alina Nicoleta Montans Jallal, con data 30 de maio de 2018, ditouse resolución que a continuación se transcribe: Visto que o Pleno deste concello en sesión celebrada o día 07-05-2018 aprobou definitivamente o orzamento municipal do exercicio 2018 coa plantilla de persoal na que consta no seu apartado C) a praza/posto de traballo de persoal eventual ou de confianza denominada asesor económico-financeiro e que a mesma foi publicada no Boletín oficial da Provincia de Pontevedra nº 102 de data 29-05-2018. Considerando que corresponde a Alcaldesa o nomeamento deste persoal conforme as atribución conferidas no artigo 104 da Lei 7/1985, de 2 de abril Reguladora das Bases do Réxime Local en harmonía co disposto nos artigos 176 do Real Decreto Lexislativo 781/1986, de 18 de abril, polo que se aproba el Texto Refundido das disposicións legais vixentes en materia de Réxime Local e 30 da Lei 2/2015, de 29 de abril, do emprego público de Galicia. Visto os preceptos citados e demais concordantes de aplicación, Primeiro.— Nomear a dona LUISA MARILLAC MANTECAS WALMSLEY, con DNI núm.XXXXXXXXX, persoal eventual para ocupar a praza/posto de traballo da plantilla de Asesor económico/Financeiro, reservado a persoal eventual ou de confianza, con dedicación plena e a xornada completa e coas retribucións que figuran no vixente Orzamento do Concello do ano 2018 para tal praza/posto (29.743,21 € brutos anuais en 14 pagas), dándoa de alta na Seguridade Social con data 01-06-2018. Segundo.— O persoal eventual ou de confianza anteriormente nomeado poderá ser cesado libremente por esta Alcaldía e automaticamente cesará cando a propia Alcaldesa cese ou expire o seu mandato. Terceiro.— Notificar esta resolución á interesada e déase traslado da mesma á intervención e tesourería deste Concello para os efectos económicos procedentes.” Documento asinado dixitalmente ao marxe.”
PROXECTO DE EXPROPIACIÓN URBANÍSTICA, TAXACIÓN CONXUNTA DOS TERREOS COLECTOR
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 09/01/2018)

De conformidade co disposto no art.118 da Lei 2/2016, do 10 de febreiro, do solo de Galicia, comunicase que o Concello de Tomiño, en sesión plenaria celebrada o día 13 de decembro de 2017 acordou aprobar INICIALMENTE o Proxecto de Expropiación polo procedemento de taxación conxunta solo afecto a servidume de paso e ocupación con pozos do proxecto de saneamento para os núcleos de CAMIÑO NOVO, PAZOS, REXIODURO E A VAL Así mesmo, acordouse someter a información pública, por período dun mes, o referido proxecto, mediante a inserción de anuncios no Diario Oficial de Galicia BOP e nun xornal de maior circulación da provincia, para que aquelas persoas que poidan resultar interesadas formulen as observacións e reclamacións que xulguen convenientes, en particular no que atinxe á titularidade ou valoración dos seus respectivos dereitos; así como proceder á notificación individualizada con traslado literal das follas de valoración e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular cantas alegacións e reclamacións consideren oportunas tanto con respecto ao expediente expropiatorio como á fixación do xusto prezo, por idéntico prazo dun mes. A relación de bens e dereitos afectados é a seguinte incluíndose en todo caso o correspondente 5% correspondente ao prezo de afección. Tomiño, a 21 de decembro de 2017. Asinado mediante sinatura dixital certificada ó marxe do presente documento. A Alcaldesa Sandra González Álvarez
MODIFICACIÓNS ESTATUTARIAS DA ASOCIACIÓN EMPRESARIAL DE ADEGAS DO ROSAL
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Convenios colectivos, 14/09/2018)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, logo de requirimento de emenda atendido con data 7 de agosto de 2018, por Rodrigo Carrera Guerreiro, en calidade de representante apoderado da ASOCIACIÓN EMPRESARIAL DE ADEGAS DO ROSAL (antes ASOCIACIÓN EMPRESARIAL DE MARCAS RIAS BAIXAS), documentación sobre depósito de modificacións estatutarias desta asociación, acordada en Asemblea Xeral, celebrada o 18/06/2018 e 07/08/2018. As modificacións afectan aos seguintes artigos: Art.1, pola que se muda a denominación da asociación pola de ASOCIACIÓN EMPRESARIAL DE ADEGAS DO ROSAL; Art.7, pola que se muda o domicilio social; nova redacción do Art 8.1, polo que se inclúen entre os fins da asociación os propiamente laborais; Art.8, polo que se engade un novo apartado (14) referente a creación e xestión da Confraría de Cabaqueiros do Viño do Rosal; múdase o Art.11, sobre as obrigas da afiliación á asociación; e múdase o Art.28 sobre a xunta directiva. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, a 3 de setembro de 2018. O xefe territorial Ignacio Rial Santomé
ADXUDICACIÓN DO SERVIZO DE CONSERVACIÓN E MELLORA DOS CAMPOS DE FÚTBOL DE HERBA NATURAL E ARTIFICIAL
ADMINISTRACIÓN LOCAL — Municipal — Porriño, O (Contratos administrativos, 07/05/2018)

Por acordo da Xunta de Goberno Local, de data 05 de abril de 2018, procedeuse á adxudicación no procedemento da contratación da “prestación do servizo de conservación e mellora dos campos de fútbol de herba natural e artificial do concello do Porriño”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 06/17 a) Descrición do obxecto: “prestación do servizo de conservación e mellora dos campos de fútbol de herba natural e artificial do concello do Porriño” a) Tramitación: ordinaria b) Procedemento: aberto a) Orzamento total: 72.600 € (60.000 € máis 12.600 € en concepto de IVE) a) Data: 05.04.18 b) Contratista: MECANO SPORT SL c) Nacionalidade: Española d) Importe da adxudicación: 58.080 € (48.000 € máis 10.080 € en concepto de IVE) e) Formalización: 23.04.16 www.contratosdegalicia.es O Porriño, 26 de abril de 2018. A Alcaldesa. Eva Garcia de la Torre.
XUNTA XERAL DA COMUNIDADE DE AUGAS DE QUEIMADELOS O DIA 10 DE MARZO 2018 NA ENTIDADE LOCAL MENOR
ADMINISTRACIÓN LOCAL — Municipal — Entidade Local Menor de Queimadelos (Mondariz) (Outros documentos, notificacións e informacións públicas, 14/02/2018)

Veronica Pilar Cristian Yeray Deheza Villanueva, con D. N. I. n°: XXXXXXXXX e domicilio na Armada n°19, Queimadelos, Mondariz, como presidente da Comunidade de Usuarios de Auga de Queimadelos, convoca a tódolos seus membros á Xunta Xeral que se celebrará o 10 de marzo do 2018 na Entidade Local Menor, ás 19:00 horas en primeira convocatoria e ás 19:30 en segunda convocatoria, coa seguinte:
PADRÓN FISCAL DO 2º TRIMESTRE DO ANO 2018 CORRESPONDENTE O CONCEPTO TRIBUTARIO DE AUGA, SANEAMENTO E DEPURACIÓN
ADMINISTRACIÓN LOCAL — Municipal — Cangas (Recadación, 28/06/2018)

A ALCALDÍA-PRESIDENCIA, mediante Resolución de data 18/06/2018, RESOLVEU “Con data 18 de xuño de 2018 (nº de rexistro de entrada neste Concello 7052) a UTE Gestión Cangas presenta copia do Padrón de auga, saneamento e depuración do segundo trimestre de 2018. Revisado que o mesmo é conforme co regulado na Ordenanza fiscal reguladora da taxa polos servizos vinculados ó ciclo integral da Auga. Examinado o expediente e de conformidade co artigo 21.1 da Lei 7/1985, de 2 de abril, de Bases do Réxime Local, PRIMEIRO.—Aprobar o padrón fiscal correspondente ao 2º TRIMESTRE do ano 2018 polo concepto tributario de auga, saneamento e depuración co seguinte detalle: SEGUNDO.—Someter o padrón correspondente ao 2º trimestre de 2018 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. TERCEIRO.—Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria CUARTO.—Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será o de un mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. QUINTO.-. De conformidade co disposto na Lei 58/2003, de 17 de decembro, xeral tributaria, establécese como período de cobranza do citado padrón dous meses, que se computarán dende o día seguinte ó da publicación do anuncio no Boletín Oficial da Provincia. O pago poderase realizar mediante domiciliación bancaria ou nas oficinas da concesionaria. SEXTO.—O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan.” DOCUMENTO ASINADO ELECTRONICAMENTE
MODIFICACIÓN DO CADRO DE PERSOAL EN RELACIÓN AO AUMENTO DA XORNADA DAS PRAZAS 1.09.04 E 1.09.11, E REDUCIÓN DA PRAZA 1.05.05, PARA COMPENSAR O INCREMENTO DO GASTO
ADMINISTRACIÓN LOCAL — Municipal — Ponteareas (Presupostos e cadros de persoal, 03/10/2018)

Con data 18 de setembro de 2018 o Pleno da Corporación Municipal do Concello de Ponteareas aproba inicialmente a modificación do Cadro de Persoal en relación ao aumento da xornada das prazas nº 1.09.04 “Profesor de música especialidade Violonchelo” do 46,66% ao 70% e nº 1.09.11 “Profesor de música especialidade Viola” do 23,33% ao 47,50%, así como redución da praza nº 1.05.05 “Peón encargado de pra ias” do 100% ao 39% para compensar o incremento do gasto, resultando do seguinte: Polo que aprobado inicialmente polo Pleno da Corporación mediante acordo de data 18 de setembro de 2018, exponse ao público o citado expediente polo prazo de 15 días hábiles, a contar a partir do día seguinte á publicación do presente anuncio no Boletín Oficial da Provincia de Pontevedra, de conformidade cos artigos 70.2 e 65.2 da Lei 7/1985, de 2 de abril, Reguladora das Bases de Réxime Local. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Ponteareas, documento asinado electronicamente. O alcalde, Xosé Represas Giráldez
IN407A 2017/621-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO LUGAR DE ABUIN, CONCELLO DE MEAÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/05/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 13 de abril de 2018 O xefe territorial Ignacio Rial Santomé
CONCESIÓN SUBVENCIÓNS DE TRAIDAS DE AUGAS
ADMINISTRACIÓN LOCAL — Municipal — Tomiño (Subvencións e axudas, 03/10/2018)

A xunta local de goberno, órgano competente o efecto, coa data de 11 de setembro de 2018 adoptou o seguinte acordo: De seguido dase conta da acta e proposta da comisión técnica de avaliación de solicitudes para a concesión de subvencións para as comunidades de usuarios de auga de Tomiño para o ano 2018. De acordo coa puntuación obtida, e de conformidade coa proposta da Comisión técnica acordase por unanimidade: O que se fai publico para xeral coñecemento: En Tomiño, na data que figura na correspondente sinatura electrónica. A alcaldesa Sandra González Álvarez
DH. A36.58602, SOLICITUDE DE Mª DEL CARMEN ESTÉVEZ CORES, PARA UN CAUDAL DE AUGA, NO LUGAR DA GRAÑA, PARROQUIA DE BORELA, CONCELLO DE CERDEDO-COTOBADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 15/06/2018)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Valvanuz Asenet Enyedi Wait CAUDAL: 443,15 m3/ano DESTINO: uso doméstico e rega ORIXE: manancial en pol.56, parc.446 do catastro de rúst. de Cerdedo-Cotobade LUGAR: A Graña PARROQUIA: Borela (San Martiño) CONCELLO: Cerdedo-Cotobade O manancial cáptase en galería horizontal 35 m lonx. e verte a balsa acumulación en terra 7,50x2,50x0,50 para rega. Dous tubos PE Ø 18 mm conducen tamén a auga dende a galería a dous depósitos poliéster 1000 l para abastecemento da vivenda existente. Tódalas conducións, depósitos, vivenda e rega na mesma parc.1201 do pol.56 de Cerdedo-Cotobade. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, 31 de maio de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
TRÁMITE DE EXPROPIACIÓN DA OBRA, "CONEXIÓN DE SANEAMENTO DE TAMEIGA COA REDE DE COLECTORES DO LOURO"
ADMINISTRACIÓN LOCAL — Municipal — Mos (Outros documentos, notificacións e informacións públicas, 28/06/2018)

Visto que con data 14 de maio de 2018 procedeuse a sinatura de acta previa de ocupación consignándose o xustiprezo a efectos de ocupación. Queda a fase de xustiprezo a expensas da aparición do propietario da parcela nº 36033A038008490000SK. Mos, 24 de maio de 2018 A Alcaldesa, Nidia Mª Arévalo Gómez (asinada electrónicamente)
NOMEAMENTO DA SECRETARIA DA XUNTA DE GOBERNO LOCAL, EN AUSENCIA DO SEU TITULAR E SUPLENTES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/01/2018)

O Sr. Alcalde, o día 26 de decembro de 2017, ditou o seguinte: A secretaría da Xunta de Goberno Local correspóndelle a un concelleiro entre os membros da Xunta de Goberno Local segundo o establecido no artigo 126.4 da Lei 7/1985 e artigo 20.3 do Regulamento orgánico do goberno e da administración do Concello de Pontevedra. Así mesmo, neste último artigo prevese a designación dun substituto para os casos de ausencia, abstención ou enfermidade do concelleiro-secretario. Mediante decreto do Alcalde de 13 de xuño de 2015, entre outros acordos, nomeouse ao concelleiro membro da Xunta de Goberno Local do Concello de Pontevedra D. Raimundo González Carballo como secretario da Xunta de Goberno Local do Concello de Pontevedra, quen asumirá as funcións establecidas no artigo 126 da Lei 7/1985 e no Regulamento orgánico do goberno e da administración municipal do Concello de Pontevedra e como substituta do Concelleiro-Secretario á concelleira membro da Xunta de Goberno Local do Concello de Pontevedra Dona Carmen Lucrecia Tardio Covacho. Por resolución da Alcaldía de 31 de outubro de 2016 acordouse nomear a dona María Carme da Silva Méndez concelleira secretaria da Xunta de Goberno Local do Concello de Pontevedra nos casos de ausencia simultánea do seu titular e suplente nomeado. A vista da ausencia dos designados na sesión ordinaria que ten lugar hoxe día 26.12.2017 faise necesario efectuar un nomeamento. A vista do exposto, en exercicio das facultades que me confire a lexislación vixente, PRIMEIRO.- Nomear a dona Anabel Gulias Torreiro concelleira secretaria da Xunta de Goberno Local do Concello de Pontevedra para a sesión ordinaria que se celebra o día 26 de decembro de 2017, quedando este nomeamento vixente para o caso de que se volva a producir a ausencia simultánea do seu titular e suplentes nomeados en datas 13 de xuño de 2015 e 31 de outubro de 2016. SEGUNDO.- Notifíquese, persoalmente, este Decreto á concelleira nomeada e dese conta da mesma o Pleno da Corporación na primeira sesión que celebre, e publíquese no Boletín Oficial da Provincia, sen prexuízo da súa efectividade desde o día da data. Así o decreta e ordena o Sr. Alcalde, na data que figura na sinatura electrónica, ante o Secretario da Administración Municipal que da fe do acto. O que se fai público para xeral coñecemento e oportunos efectos. Pontevedra, na data que figura na sinatura electrónica.
APROBACIÓN INICIAL, ORDENANZA ADMINISTRACIÓN ELECTRÓNICA
ADMINISTRACIÓN LOCAL — Municipal — Baiona (Ordenanzas e Regulamentos, 08/01/2018)

O Pleno desta corporación en sesión de data 14 de decembro de 2017 prestou aprobación inicial a Ordenanza de Administración electrónica do Concello de Baiona. Consonte o artigo 49 da Lei 7/85, do 2 de abril de bases de réxime local sométese o expediente ao período de exposición ó público polo prazo de 30 días ós efectos de que os interesados presenten as reclamacións que consideren oportunas. Baiona, 3 de xaneiro de 2018. O Alcalde Ángel Rodal Almuíña
MODIFICACIÓN BASES EXECUCIÓN ORZAMENTO
ADMINISTRACIÓN LOCAL — Municipal — Sanxenxo (Presupostos e cadros de persoal, 10/08/2018)

Aprobada inicialmente por acordo da Corporación municipal, en sesión ordinaria celebrada o día 30 de xullo de 2018, a modificación das bases de execución do orzamento municipal do ano 2018 para dedicar o importe establecido para pago de xustiprezo da expropiación de terreos na rúa das Cunchas ao financiamento de diversos gastos, exponse ao público polo prazo de 15 días, no negociado da intervención xeral do Concello, a fin de que os interesados podan examinala e presentar reclamacións perante o Pleno. A modificación considerarase definitivamente aprobada se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, 1 de agosto de 2018 O alcalde Telmo Martín González
DELEGACIÓN DA ALCALDÍA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 28/09/2018)

Por resolución de alcaldía de data 17.09.2018 acordouse delegar a totalidade das atribucións da Alcaldía no primeiro tenente de alcalde D. Miguel A. Español Otero os días 17 e 18 de setembro de 2018. Documento asinado dixitalmente na marxe. O alcalde Antonio Lomba Baz
LICITACION SERVIZO DE LIMPEZA VIARIA FINS DE SEMANA E FESTIVOS
ADMINISTRACIÓN LOCAL — Municipal — Porriño, O (Contratos administrativos, 09/02/2018)

Por decreto de Alcaldía de data 29.12.17, foron aprobados os pregos que han de rexer na seguinte licitación: Orzamento: 252.648€ (208.800€ máis 43.848€ en concepto de IVE) Definitiva: 5% do importe de adxudicación. Segundo o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 2 de xaneiro de 2018. A alcaldesa Eva García de la Torre